Ýmsum takmörkunum hefur verið aflétt á Landspítala þrátt fyrir að spítalinn sé enn á neyðarstigi. Formaður farsóttanefndar segir tímabært að aflétta þeim hörðu takmörkunum sem hafa verið í gildi.
Við fórum bara í að endurskoða allt regluverkið okkar. Við höfum auðvitað verið með mjög strangar reglur, bæði heimsóknarbann og miklar reglur um sóttkví starfsmanna og landamæraskimun og svo framvegis og núna fannst okkur bara vera kominn sá tímapunktur að það eru svo margir búinir að fá covid bæði starfsmenn og sjúklingar og fólk út í samfélaginu að okkur fannst viðeigandi að létta aðeins á heimsóknabanninu og leyfa einn gest á dag.
Segir Hildur Helgadóttir, formaður farsóttanefndar Landspítalans. Hún segir að nefndinni hafi því ekki þótt ástæða til að hafa strangar takmarkanir í gildi lengur, allir séu með grímur og fólk þekki sóttvarnareglur. Andinn í afléttingunumséfyrst og fremst aðeinblína á fólk sem er veiktog þarfnist greiningar til að hægt sé að grípa til viðeigandi ráðstafana. Nú gildi að taka einkennasýni fremur en að skima vítt og breitt.
Við minnkum mjög skimanir einkannalausra, tökum þær alveg út. Við erum kominn á þann stað að við erum komin með inflúensuna líka þannig við þurfum að vera vakandi fyrir því að það getur verið fleira í spilunum en covid.
Hún bendir þó á að þrátt fyrir afléttingar þá sé staðan enn þung. Sextíu sjúklingar eru nú á spítalanum með COVID og tveir á gjörgæslu, báðir í öndundarvél.
Við erum auðvitað áfram með mikið af covid sjúklingum á spítalanum og þetta er ansi veikt fólk sem er að leggjast inn hjá okkur. Við erum alls ekki komin út úr þessu en okkur sýnist þetta vera að fara hægt og rólega niður. Við verðum eflaust að glíma við þetta í nokkrar vikur til viðbótar. Þennan mikla fjölda inniliggjandi.
